**ŠALČININKŲ R. DIEVENIŠKIŲ „RYTO“ GIMNAZIJOS 2019–2020 ir 2020–2021 MOKSLO METŲ PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. Šalčininkų r. Dieveniškių „Ryto“ gimnazijos (toliau – Gimnazija) 2019–2020 ir 2020–2021mokslo metų pradinio ugdymo programos ugdymo planas (toliau – Bendrasis ugdymo planas) reglamentuoja pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių taip pat ir neformaliojo vaikų švietimo programų įgyvendinimą gimnazijoje.

2. Gimnazijos ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi mokykla tikslingai, atsižvelgdama į mokyklos bendruomenės poreikius planuoja ir organizuoja pradinį ugdymą sudarydama lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

3. Gimnazijos ugdymo plano uždaviniai:

3.1. Nustatyti optimaliausią pamokų skaičių, skirtą dalykų programoms įgyvendinti, mokantis pagal pradinio ugdymo programas.

3.2. Pritaikyti ugdymo procesą mokinių mokymosi poreikiams, pažangai pasiekti;

3.3. Sudaryti galimybes kiekvienam mokiniui įgyti kompetencijų, žinių, gebėjimų ir nuostatų.

4. Gimnazijos 2019–2020 ir 2020–2021mokslo metų pradinio ugdymo planas parengtas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu.

5. Gimnazijos ugdymo plane vartojamos sąvokos:

5.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių;

5.2. **Laikinoji** **grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

5.3. **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu;

5.4. **Pamoka** – pagrindinė nustatytos trukmės nepertraukiamo mokymosi organizavimo forma;

5.5. kitos Gimnazijos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**GIMNAZIJOS UGDYMO PLANO RENGIMAS**

 6. Gimnazijos direktorės 2019 m. birželio 6 d. įsakymu Nr. V1-200 „Dėl darbo grupių sudarymo “ sudaryta gimnazijos ugdymo plano 2019-2020 m. m. ir 2020-2021 m. m. rengimo grupė, į kurią

bendradarbiavimo pagrindais įtraukti mokytojai, gimnazijos vaiko gerovės komisijos nariai, administracija, tėvai.

 6.1. Sudarydama ugdymo planą darbo grupė remiasi švietimo stebėsenos duomenimis ir rekomendacijomis: nacionalinių ir tarptautinių mokinių pasiekimų tyrimų, mokinių pasiekimų ir pažangos vertinimo tvarka, gimnazijos įsivertinimo duomenimis.

 6.2. Gimnazijos ugdymo planas rengiamas dvejiems mokslo metams, esant reikalui koreguojamas. 6.3. Gimnazijos ugdymo planą gimnazijos vadovas tvirtina iki ugdymo proceso pradžios (einamųjų metų rugsėjo 1 dienos), projektas derinamas su gimnazijos Taryba, steigėju.

7. Gimnazijos ugdymo plane susitarimo būdu numatyta:

7.1. ugdymo proceso organizavimo laikotarpiai – pusmečiai, papildomų atostogų laikas, taikomi ugdymo organizavimo būdai (pamoka, nepamokinė, projektinė veikla ir pan.), ugdymo procesas organizuojamas pagal dalykus, integruojant žmogaus saugos programos turinį į klasės valandėles ir mokomuosius dalykus);

7.2. ugdymo turinio planavimas ir jo įgyvendinimas, integruojamųjų ir prevencinių programų įgyvendinimas (integruojant jas į klasės valandėlių ir pasaulio pažinimo, fizinio ugdymo, menų dalykų turinį);

7.3. mokymosi pasiekimų ir pažangos vertinimas;

7.4. priemonių, padėsiančių mokiniams pasiekti aukštesnių mokymosi pasiekimų ir pažangos bei švietimo pagalbos teikimas;

7.5. neformaliojo vaikų švietimo pasiūla ir organizavimas, pažintinės, kultūrinės veiklos organizavimas;

7. 6. pamokų, skirtų mokinio ugdymosi poreikiams ir švietimo pagalbai teikti, panaudojimas;

7.7. projektinių darbų rengimas ir vykdymas;

7.8. mokinių mokymosi krūvio reguliavimo priemonės: pasiekimų patikrinamųjų darbų organizavimo būdai (atsiskaitomųjų darbų, nacionalinių mokinių pasiekimų patikrinimo, savarankiškų darbų ir kitų diagnostinių darbų vykdymo laikas) ir laikotarpiai, didžiausias patikrinamųjų darbų skaičius per savaitę, užduočių, kurios skirtos atlikti namuose, skyrimas;

7.9. Bendrajai programai įgyvendinti skiriamų ugdymo valandų paskirstymo varianto (-ų), numatyto (-ų) Bendrojo ugdymo plano 27 punkte, pasirinkimo, ugdymo valandų konkrečiai klasei paskirstymas;

7.10. ugdymo jungtinėse klasėse organizavimas: numatomi klasių jungimo principai, skiriamų ugdymo(si) valandų jungtinei klasei skaičius;

7.11. bendradarbiavimo su mokinių tėvais (globėjais) tikslai ir formos.

8. Gimnazija, atsiradus Gimnazijos ugdymo plane nenumatytiems atvejams, koreguos ugdymo procesą, išlaikydama minimalų (privalomą) pamokų skaičių ir neviršydama maksimalaus pamokų skaičiaus mokiniui.

9. Gimnazijos ugdymo planas viešai skelbiamas gimnazijos interneto svetainėje.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

10. 2019–2020 mokslo metais ugdymo procesas prasideda 2019 m. rugsėjo 1 d. Mokslo ir žinių dienai sutapus su poilsio diena ugdymo proceso pradžia gimnazijos sprendimu nukeliama į artimiausią darbo dieną po poilsio dienos. Ugdymo proceso trukmė:

10.1. 1-4 klasių mokiniams – 175 ugdymo dienos;

10.2. pusmečių trukmė: 1-asis 2019-09-02 – 2020-01-26; 2-asis 2020-01-27 – 2020-06-09;

11. 2020–2021 mokslo metai ir ugdymo procesas prasideda 2020 m. rugsėjo 1 d. Ugdymo proceso trukmė:

11.1. 1-4 klasių mokiniams – 175 ugdymo dienos;

11.2. pusmečių trukmė: 1-asis 2020-09-01 – 2021-01-24; 2-asis 2021-01-25 – 2021-06-07;

12. Ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė 2019–2020 mokslo metais – 19, o 2020–2021 mokslo metais – 20 ugdymo dienų. Į atostogų trukmę neįskaičiuojamos švenčių ir poilsio dienos.

12.1. Gimnazijoje mokomasi penkias dienas per savaitę.

13.Mokinių atostogos 2019–2020 mokslo metais:

|  |  |
| --- | --- |
| Rudens  | 2019-10-28–2019-10-31  |
| Žiemos (Kalėdų) | 2019-12-23–2020-01-03  |
| Žiemos | 2020-02-17–2020-02-21 |
| Pavasario (Velykų) | 2020-04-14–2020-04-17  |
| Vasaros |  2020-06-10-2020-08-31 |

14.Mokinių atostogos 2020–2021 mokslo metais:

|  |  |
| --- | --- |
| Rudens  | 2020-10-26–2020-10-30  |
| Žiemos (Kalėdų) | 2020-12-23–2021-01-05  |
| Žiemos | 2021-02-15–2021-02-19 |
| Pavasario (Velykų) | 2021-04-06–2021-04-09  |
| Vasaros | 2021-06-08–2021-08-31 |

15. Vasaros atostogos skiriamos pasibaigus ugdymo procesui. Jų pradžią nustatė mokyklos vadovas, suderinęs su mokyklos taryba ir Šalčininkų rajono savivaldybės švietimo ir sporto skyriumi.

16. Oro temperatūrai esant 20 laipsnių šalčio ar žemesnei mokiniai į mokyklą gali nevykti. Šios dienos įskaičiuojamos į ugdymo dienų skaičių. Ugdymo procesas atvykusiems į mokyklą mokiniams vykdomas. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), reikalavimus. Gimnazijos direktorius, suderinus su mokyklos taryba, priima sprendimus dėl ugdymo proceso koregavimo.

17. Gimnazijos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Sprendimus dėl ugdymo proceso koregavimo, įskaičiavimo / neįskaičiavimo į ugdymo dienų skaičių derina su gimnazijos taryba, savininko teises ir pareigas įgyvendinančia institucija.

**ANTRASIS SKIRSNIS**

**GIMNAZIJOS UGDYMO TURINIO FORMAVIMAS IR ĮGYVENDINIMAS**

18. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

19. Ugdymo procesas – pamoka. Pradinių klasių bendrajai programai ir neformaliojo švietimo programoms įgyvendinti skiriamos ugdymo valandos, kai ugdymo valandos trukmė 1 klasėse – 35 min., 2 – 4 klasėse – 45 min.

20. Ugdymo procesas gali būti organizuojamas ir kitomis mokymosi formomis (vientisa projektinė veikla, išvykose, muziejuose, edukaciniuose užsiėmimuose):

20.1. ugdomoji veikla (derinant formaliojo ir neformaliojo švietimo programų turinį) per dieną 1-oje klasėje gali trukti ilgiau nei 5 ugdymo valandas, 2-4 klasėse – 6 valandas, atsižvelgiant į tai, kiek gimnazija gali skirti laiko neformaliojo vaikų švietimo programoms įgyvendinti;

20.2. mokiniui pažintinė, kultūrinė, meninė, kūrybinė veikla yra privaloma sudėtinė ugdymo proceso veiklos dalis. Veiklai skiriamos 7 dienos . Ši veikla organizuojama ne tik gimnazijoje, bet ir kitose aplinkose: muziejuose, atviros prieigos centruose, virtualiosiose mokymosi aplinkose. Veikla siejama ne tik su gimnazijos ugdymo tikslais, bet ir su mokinių mokymosi poreikiais. Mokytojai ilgalaikiuose teminiuose planuose, klasės vadovo veiklose planuoja šias veiklas, vertina vaikų pasiekimus, metodinėje grupėje analizuoja veiklų rezultatus;

20.2.1. Pažintinė, kultūrinė, meninė, kūrybinė veikla (toliau – pažintinė kultūrinė veikla) – gimnazijos ugdymo turinio dalis. Ji įgyvendinama atsižvelgiant į Pradinio ugdymo bendrosiose programose numatytą dalykų turinį, mokinių amžių ir vadovaujantis gimnazijos pažintinės, kultūrinės, meninės, kūrybinės veiklos organizavimo tvarkos aprašu“ . (PRIEDAS Nr. 6)

20.2.2. organizuojant veiklas mokinių atostogų metu keičiama ugdymo proceso trukmė.

20.3. ugdymo procesą organizuojant pamoka nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

20.4. planuojant ugdymo laiką, išlaikomas metams klasei ugdymo dalykams skiriamas pamokas, nurodytas Bendrojo ugdymo plano 27 punkte;

20.5. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo vaikų švietimo programų turinį:

20.5.1. ugdymo procesas gali būti skirstomas į įvairios nepertraukiamos trukmės ugdymo periodus;

20.5.2. ugdymą organizuojant tiek pamoka, tiek kitomis mokymosi organizavimo formomis įgyvendinamas ir dalykų programų, ir integruoto ugdymo turinys;

20.5.3. gimnazija einamaisiais mokslo metais koreguoja ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių.

21. Klasės dalijamos į grupes:

21.1. gimnazija, yra daugiakalbėje aplinkoje, Šalčininkų r. savivaldybėje ir joje yra ne mažiau kaip 20 procentų mokinių, besimokančių valstybine mokomąja kalba, kurių gimtoji kalba yra kita, ne valstybinė kalba), jungtinėje klasėje mokyti lietuvių kalbos, kai jungiamos 2 klasės, klasėje esant ne mažiau kaip 12, kai jungiamos 3 klasės – ne mažiau kaip 10 mokinių, jei jungiamos 4 klasės – ne mažiau kaip 8 mokiniai, jei mokykla turi pakankamai mokymo lėšų;

22. Gimnazija nusprendė skirti užduotis į namus. Ji užtikrina, kad užduotys:

22.1. atitiks mokinio galias;

22.2. bus naudingos tolesniam mokymuisi;

22.3. nebus užduodamos atostogoms;

22.4. nebus skiriamos dėl įvairių priežasčių neįvykusių pamokų turiniui įgyvendinti.

23. Mokiniams, kurie negali tinkamai įvykdyti užduočių, skirtų atlikti namuose, dėl nepalankių socialinių ekonominių kultūrinių sąlygų, sudarytos sąlygas jas atlikti gimnazijoje.

24. Gimnazija organizuoja mokinių mokymosi krūvio stebėseną ir remdamasi turimais duomenimis, jeigu reikia, koreguoja ugdymo procesą.

25. Gimnazija užtikrina sisteminę švietimo pagalbą, kuri apima: žemų pasiekimų prevenciją, intervenciją ir žemų pasiekimų kompensacines priemones.

26. Gimnazija, vertindama mokinio pasiekimus ir pažangą, vadovaujasi teisės aktais, gimnazijos mokinių pažangos ir pasiekimų vertinimo tvarkos aprašu (PRIEDAS Nr.2) reglamentuojančiais bendrąjį ugdymą ir mokinio pasiekimų ir pažangos vertinimą.

27. Minimalus pamokų skaičius pradinio ugdymo bendrajai programai įgyvendinti per metus (savaitę):

|  |  |  |  |  |  |
| --- | --- | --- | --- | --- | --- |
| Dalykai | 1 klasė | 2 klasė | 3 klasė | 4 klasė | Iš viso skiriama pamokų Pradinio ugdymo programai |
| Dorinis ugdymas (tikyba) | 35 (1) | 35 (1) | 35 (1) | 35 (1) | 140 (4) |
| Lietuvių kalba \*\* | 280 (8) | 245 (7) | 245 (7) | 245 (7) | 1015 (29) |
| Užsienio kalba (anglų) | 0 | 70 (2) | 70 (2) | 70 (2) | 210 (6) |
| Matematika\*\* | 140 (4) | 175 (5) | 140 (4) | 175 (4) | 630 (18 )  |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| Dailė ir technologijos | 70 (2) | 70 (2) | 70 (2) | 70 (2 ) | 280 (8 ) |
| Muzika | 70 (2) | 70 (2) | 70 (2) | 70 (2) | 280 (8) |
| Fizinis ugdymas\*\*\* | 105 (3) | 105 (3) | 105 (3) | 105 (3) | 420 (12) |
| Iš viso privalomų pamokų skaičius metams  | 770 (22 ) | 840 (24 ) | 805  (23) | 840  (24) | 3255 (93) |
| Pamokos, skiriamos mokinių ugdymosi poreikiams tenkinti  | 70 (2) | 105 (3 ) | 175 (5) |
| Neformalusis švietimas | 140 (4) | 140 (4) | 280 (8) |

Pastaba:

\*\*Minimalus pamokų skaičius lietuvių kalbai ir matematikai gali būti koreguojamas tarp klasių, atsižvelgiant į praėjusiais mokslo metais skirtą pamokų skaičių.

\*\*\*Fizinis ugdymas įgyvendinamas pagal pradinio ugdymo kūno kultūros bendrąją programą.

28. Gimnazijos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

29. Pamokų skaičių klasei per metus sudaro: privalomos pamokos visiemsklasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti.

30. Pamokos mokinių ugdymosi poreikiams tenkinti skiriamos įvertinus mokinių poreikius, atsižvelgiant į mokyklos iškeltus ugdymo prioritetus, spręstinas ugdymo problemas (nedidinant mokiniui privalomų pamokų skaičiaus per mokslo metus).

30.1. 2019-2020 m. m. laikinosios grupės mokinių poreikių tenkinimui skiriamos po vieną valandą 1, 3, 4 klasėse.

31. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, gimnazijos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams. Į neformaliojo vaikų švietimo veiklą įsitraukti mokiniams, gyvenantiems nepalankiomis socialinėmis, ekonominėmis, kultūrinėmis sąlygomis, turintiems specialiųjų ugdymosi poreikių,

31.1. Neformalusis vaikų švietimas įgyvendinamas vadovaujantis gimnazijos neformaliojo ugdymo organizavimo tvarkos aprašu. (PRIEDAS NR. 1).

32.2. neformaliojo ugdymo valandos skiriamos:

|  |  |  |
| --- | --- | --- |
| Eil.Nr. | Būrelio pavadinimas | Val. sk. |
| 1. | Dailės būrelis | 1 |
| 2. | Judrieji žaidimai | 1 |
| 3. | Dainorėliai  | 1 |

31.3. Neformalusis švietimas organizuojamas ne tik gimnazijoje, bet ir už jos ribų.

32. Gimnazijos tarybos pritarimu mokinių skaičius neformaliojo ugdymo grupėje yra ne mažesnis kaip 7 mokiniai. Neformaliojo vaikų švietimo programose dalyvaujantys mokiniai registruojami Mokinių registre.

**TREČIASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

33. Gimnazijoje, esant nedideliam mokinių skaičiui, jungiamos klasės, vadovaujantisMokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (toliau – Tinklo kūrimo taisyklės).

 34. Atsižvelgiant į Bendrojo ugdymo plano 27 punkte numatytą minimalų skiriamų pamokų skaičių, klasės kontaktinių valandų skaičius per mokslo metus jungtinėms klasėms skiriamas, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

 35. Dėl mažo mokinių skaičiaus 1-4 klasėse į vieną klasių komplektą 2019-2020 m. m. jungiamos 2 ir 3 klasės.

 35.1. Jungtiniam pradinių klasių komplektui iki 11 mokinių skiriama 1088 valandas per mokslo metus.

35.2. Atsižvelgus į mokinių poreikių tenkinimą, mokytojų rekomendacijas ir tėvų pageidavimą bei suderinus su Gimnazijos taryba 2-oje klasėje dėstoma atskirai 6 pamokos: 4 lietuvių kalbos, 2 matematikos ir 3 klasėje: 4 lietuvių kalbos, 2 matematikos pamokos.

35.3. Siekiant neviršyti Bendrame ugdymo plane 27 punkte ugdymui numatytų valandų ir atsižvelgus į gimnazijos turimas lėšas, skirtas mokymui, jungiamos klasės:

35.3.1. dorinio ugdymo (tikybos) dalykas dėstomas jungiant 1-3 ir 4 klases į du komplektus;

35.3.2. muzikos, fizinio ugdymo, šokio dalykai dėstomi jungiant 1-2 ir 3-4 klases į du komplektus;

35.3.3. užsienio (anglų) kalba dėstoma jungiant 2 ir 3 klases į vieną komplektą;

35.3.4. jungtinės klasės komplektui valandos skirtos mokinių ugdymo(si) poreikiams tenkinti panaudotos kelioms lietuvių kalbos pamokoms atskirai dėstyti.

35.4. Jungtinės klasės komplektui skiriamos 2 neformaliojo švietimo valandos mokinių ugdymo (si) poreikiams tenkinti. Šios valandos įeina į bendrą valandų skaičių.

35.5. Dalykai ir jiems skiriamų pamokų skaičius per savaitę Bendrajai programai įgyvendinti jungtinės klasės komplektui 2019-2020 m . m. :

|  |  |  |
| --- | --- | --- |
| **Dalykai** | **2 klasė** | **3 klasė** |
| Dorinis ugdymas (tikyba ) |  1 |
| Lietuvių kalba | 3 | 3 |
|  4 |
| Užsienio kalba (anglų) |  2 |
| Matematika | 2 | 2 |
|  2/2 |
| Pasaulio pažinimas |  2 |
| Dailė ir technologijos  |  2 |
| Muzika |  2 |
| Fizinis ugdymas |  3 |
| Privalomų ugdymo valandų skaičius mokiniui | 2 kl. – 23 | 3 kl. - 24 |

**KETVIRTASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

36. Ugdymo sričių / ugdymo dalykų programų įgyvendinimas:

36.1. Dorinis ugdymas:

36.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą; 1-4 klasių mokinių tėvai pasirinko tikybos dalyką;

36.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

36.2. Kalbinis ugdymas:

36.2.1. lietuvių kalbos dalykas yra Pradinio ugdymo programos sudedamoji dalis;

36.2.2. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant Bendrojo ugdymo plano 27 punkte nurodytas pamokas;

36.2.3. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

36.2.4. pirmosios užsienio kalbos mokymas:

36.2.4.1. pirmosios užsienio kalbos mokoma(si) antraisiais–ketvirtaisiais Pradinio ugdymo programos metais.

36.2.4.2. tėvai (globėjai) parenka mokiniui vieną iš mokyklos siūlomų Europos ( anglų-vokiečių) kalbų;

36.2.4.3. užsienio kalbai mokyti visose 2–4 klasėse skiriama po 2 ugdymo valandas per savaitę. 1-4 klasių mokinių tėvai pasirinko pirmąją užsienio (anglų) kalbą.

36.3. Socialinis ir gamtamokslinis ugdymas:

36.3.1. gamtamoksliniams gebėjimams ugdytis skiriama pusė pasaulio pažinimo dalykui skirto ugdymo laiko, todėl dalis (1/4) dalykui skiriamo laiko skiriama organizuoti ugdymą tyrinėjimams palankioje aplinkoje, natūralioje gamtinėje ( parke, miške, Gaujos take, prie vandens telkinio ir pan.) aplinkoje.

36.3.2. socialiniams gebėjimams ugdytis skiriama vieną ketvirtoji pasaulio pažinimo dalykui skirto laiko ugdymo procesui organizuoti socialinės, kultūrinės aplinkos pažinimui palankioje aplinkoje ( lankantis visuomeninėse, bendruomenių, kultūros institucijose ir pan.).

36.4. Fizinis ugdymas:

36.4.1. sudarytos sąlygos mokiniams lankyti ne mažiau kaip 105 fizinio ugdymo pamokas per metus (3 pamokas per savaitę);

36.4.1.1. 2 pamokos skirtos fiziniam ugdymui, 1 pamoka – sportiniam šokiui;

36.4.2. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

36.4.3. siekiant skatinti mokinių fizinį aktyvumą, sveikatinimą ugdymo proceso metu bus organizuojamos judriosios pertraukos ir fiziniam aktyvinimui skirtos veiklos.

36.4.4. mokiniams sudarytos sąlygos ne mažiau kaip 1 valandą per savaitę lankyti aktyvaus judėjimo pratybas mokykloje (mokiniams pasiūlyta neformaliojo ugdymo valanda ,,Judrieji žaidimai“.

36.5. Meninis ugdymas (dailė ir technologijos, muzika, šokis):

36.5.1. technologiniam ugdymui skiriama ne mažiau kaip 1/3 dalykui ir technologijų dalykui skiriamo laiko, nurodyto Bendrojo ugdymo plano 27 punkte;

 36.5.2. atsižvelgiant į mokyklos bendruomenės meninio ugdymo poreikius ir gimnazijos galimybes mokykloje:

36.5.2.2. šokio programa įgyvendinama, skiriant 35 pamokas per metus (1pamoka per savaitę) iš fizinio ugdymo dalykui skiriamo laiko, nurodyto Bendrojo ugdymo plano 27 punkte;

37. Mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (pvz., dailės, muzikos, sporto), tėvams pageidavus, mokyklos vadovo įsakymu gali būti atleidžiami nuo atitinkamo privalomojo dalykosavaitinių pamokų (ar jų dalies) lankymo, jiems numatomas šių dalykų mokymosi pasiekimų įskaitymas. Šių programų turinys turi derėti su Bendrųjų programų turiniu. Mokyklos vadovas nustato nedalyvaujančių pamokose mokinių saugumo užtikrinimo priemones. Mokiniui, kuriam neįskaitomos neformaliojo vaikų švietimo ir (ar) formalųjį švietimą papildančio ugdymo veiklos, turi būti organizuojama tiek pamokų, kiek nurodyta Bendrųjų ugdymo planų 27 punkte.

38. Integruojamųjų, prevencinių ir kitų ugdymo programų įgyvendinimas:

38.1. Į Bendrosios programos ugdymo dalykų programų turinį integruojama:

38.1.1. bendrųjų kompetencijų ir gyvenimo įgūdžių ugdymo programa, integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

38.1.2. mokytojas formuodamas klasės mokinių ugdymo turinį, taip pat numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo programų turinys;

38.1.3. gimnazija sudaro sąlygas kiekvienam mokiniui dalyvauti bent vienoje nuoseklioje ir ilgalaikėje prevencinėje programoje, kuri apimta smurto, patyčių, alkoholio, tabako, taip pat kitų psichiką veikiančių medžiagų vartojimo prevenciją, skatina sveiką gyvenseną, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V- 190 „Dėl Smurto prevencijos įgyvendinimo mokyklose rekomendacijų patvirtinimo“; mokyklos pasirinktos prevencinės ir kitos ugdymo programos; 3 ir 4 klasių mokiniai dalyvauja Olweus prevencinėje programoje;

38.1.4. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

38.2. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ ir gimnazijos ,,Profesinio orientavimo vykdymo Šalčininkų r. Dieveniškių ,,Ryto“ gimnazijoje tvarkos aprašu”. (PRIEDAS Nr. 4)

38.3. Į gimnazijos ugdymo turinį integruojama ,,Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – SLURŠ programa). Gimnazija įgyvendindama programą vadovaujasi gimnazijos „Sveikatos ir lytiškumo ugdymo bei rengimo šeimai programos įgyvendinimo tvarkos aprašu“. (PRIEDAS Nr. 3).

39. Integruoto dalyko turinys numatomas dalykų ilgalaikiuose (teminiuose) planuose.

40. Dienyne integruojamųjų pamokų apskaitai užtikrinti nurodoma integruojama tema ir programos pavadinimas dalykui skirtame apskaitos puslapyje (,,Pastabų“ skyriuje).

**BENDROSIOS NUOSTATOS**

41. Į gimnazijos ugdymo planą neįtraukti Bendrojo ugdymo plano **IV SKYRIUS**:

41. **MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

41.1.Mokinių, kuriems bus taikomas 41 punkto turinys, gimnazijoje nėra. Sąlygoms pasikeitus, bus koreguojamas gimnazijos ugdymo planas.